ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr.266/29.09.2017
privind raportul de evaluare a activității asistenților personali al persoanelor cu handicap grav în semestrul I al anului 2017
Consiliul Local al Municipiului Miercurea-Ciuc, întrunit în şedinţa ordinară din data de 29.09.2017;
Analizând Expunerea de motive înregistrată cu nr. 64514 din data 15.09.2017 şi Raportul de specialitate înregistrat cu nr. 64516 din data 15.09.2017 întocmit de Biroul public de asistență socială, prin care s-a propus adoptarea unei hotărâri cu privire la aprobarea raportului privind activitatea desfășurată de asistenții personali ai persoanelor cu handicap grav  pe semestrul I al anului 2017; 
Pe baza rapoartelor comisiei pentru:
- pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor;

- de studii, prognoze economico-sociale, buget, finanţe, agricultură, administrarea domeniului 

public şi privat;


În conformitate cu prevederile art. 40 alin. (2) din Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare și ale Legii nr. 292/2011 a asistenței sociale;

În temeiul dispoziţiilor art. 29 alin. (1) din Normele metodologice de aplicare a prevederilor Legii nr. 448/2006 privind protecția și promovarea drepturilor persoanelor cu handicap aprobate prin Hotărârea Guvernului nr. 268/2007; 
Ţinând cont de Hotărârea Consiliului Local nr. 58/2017 privind aprobarea Bugetului de venituri şi cheltuieli pe anul 2017, cu modificările şi completările ulterioare; 
În baza art. 36, alin. (2) lit. „d” şi alin. (6)  lit. „a”, pct. 2, art. 45 alin. (1) și art. 115 alin. (1) lit. „b” din Legea administraţiei publice locale nr. 215/2001, republicată, cu modificările şi completările ulterioare;
H O T Ă R Ă Ş T E:
Art.1. Aprobarea raportului de evaluare a activității asistenților personali ai persoanelor cu handicap grav pe semestrul I al anului 2017, conform Anexei, care face parte integrantă din prezenta hotărâre.

Art.2. Cu aducerea la îndeplinire a prezentei hotărâri se însărcinează viceprimarul municipiului Füleki Zoltán-Ladislau şi Biroul public de asistență socială din cadrul aparatului de specialitate al primarului municipiului Miercurea-Ciuc.

Art.3. Prezenta hotărâre se comunică:
​ a) Instituţiei Prefectului Judeţul-Harghita;

​ b) Primarului municipiului Ráduly Róbert Kálmán;

​ c) Viceprimarului municipiului Füleki Zoltán-Ladislau;

​ d) Direcţiei economice, Serviciului financiar–contabil;
​ e) Biroului public de asistență socială;
​ f) Va fi adusă la cunoștință publică prin afișare la sediul primăriei, prin grija Biroului public de asistenţă socală;
​ g) Direcţia Generală de Asistenţă Socială şi Protecţia Copilului din Judeţul Harghita;
​ h) Agenţia Judeţeană pentru Plăţi şi Inspecţie Socială Harghita - Compartimentul  de incluziune socială;
	        

                 Preşedintele şedinţei
                    ORBÁN ZSOLT
	 

Contrasemnează pentru legalitate – Secretarul  municipiului
 WOHLFART RUDOLF









                       Anexă la Hotărârea nr.266/2017
RAPORT
de evaluare a activității asistenților personali al persoanelor cu handicap 
 în semestrul I / 2017

Raportul de evaluare a activității asistenților personali al persoanelor cu handicap a fost întocmit conform prevederilor art. 29 din Hotărârea Guvernului nr. 268/2007 pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare.
Primăria municipiului Miercurea– Ciuc prin Biroul Public de Asistenţă Socială şi Compartimentul de Gestiune a Resurselor Umane şi Funcţiilor Publice, începând cu 1 ianuarie 2000, asigură servicii de îngrijire la domiciliu – respectiv  prestaţii de îngrijire după caz,  – pentru persoanele cu handicap, încadrate în gradul I (grav) de handicap. 
În semestrul I / 2017 această activitate s-a realizat după cum urmează :  
a) Dinamica angajării asistenţilor personali :
În semestrul I / 2017 urmare a cererilor depuse și opțiunilor exprimate în scris, potrivit Legii nr. 448/2006 (art. 42 alin. 5 și alin. 6) am acordat sprijin la îngrijirea persoanelor cu handicap grav în total pentru 236 persoane, dintre care : 
- 61 persoane au beneficiat de serviciile unui asistent personal angajat, - din care cazuri noi : 11; în cursul anului s-a încetat acordarea serviciilor pentru 6 persoane ( 2 decedați, în 4 cazuri, persoanele cu handicap au optat pentru acordarea indemnizației lunare).  
- 175 persoane au beneficiat de indemnizație lunară ( însoțitor ) din care cazuri noi: 36, ieșiți din plată 29 persoane ( 17 decedați, într-un singur caz a expirat valabilitatea certificatului de încadrare în grad de handicap și nu a fost reînnoit la timp, 10 persoane au fost încadrate în gradul II de handicap, 2 persoane cu handicap au optat ulterior pentru angajarea unui asistent personal).
Costul total al serviciilor şi prestaţiilor a fost de 1599083 lei. ( Suma plătită pentru salariile asistenților personali 729088 lei, suma plătită pentru îndemnizațiile lunare  869995 lei.)
           La sfârșitul semestrului I, situația asistenților personali pe categorii de beneficiari asistați ( minori, adulți handicap grav) și grad de rudenie, se prezintă după cum urmează:
	Nr.asistenți personali      angajațí
	Persoană asistată 

copil
	Persoană asistată

adult
	Asistenți personali membrii ai familiei
	Asistenți 

personali

terțe persoane
	Contract perioadă nedeterminată
	Contract perioadă determinată

	          61
	         19
	        42
	          54
	            7
	         33
	          28


                  Se poate observa cu ușurință caracterul preponderent familial al acestor servicii, în peste 87 % din cazuri, îngrijirea persoanei cu nevoi speciale fiind acordată de membrii ai familiei ( părinte, soț/soție, bunici ). În aproximativ 32 % din cazuri, asistenții personali au în îngrijire copii cu vârsta cuprinsă între 4 și 18 ani, restul de 68 % prestând servicii de asistență adulților și vârstnicilor (vârste cuprinse între 19-87 ani) în baza contractelor de muncă pe perioadă nedeterminată.

În ceea ce privește evoluția numărului beneficiarilor de indemnizație de însoțitor, precizăm că s-a înregistrat o creștere semnificativă, de la 162 persoane la 175 persoane.

În ceea ce privește cheltuielile cu salarizarea asistenților personali și achitarea indemnizațiilor lunare pentru semestrul I 2017, Primăria municipiului Miercurea-Ciuc a efectuat plățile la zi, sumele necesare au fost alocate prin Hotărârea Consiliului Local nr. 58/2017 privind aprobarea Bugetului de venituri și cheltuieli al Municipiului Miercurea-Ciuc pe anul 2017.
   
 b) Informaţii privind modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro:

Precizăm că la nivelul Municipiului Miercurea-Ciuc nu există nici o unitate de asistență medico-socială de tip respiro. 

Dat fiind faptul că nici un asistent personal nu a comunicat intenția sa de a pleca în concediu de odihnă, - toţi optând pentru plata indemnizaţiei de concediu, - nu a fost necesară înlocuirea asistenților personali. În această situație protecția persoanei cu dizabilități a fost asigurată, potrivit art. 43 alin.1 din Legea nr. 448/2006 privind protecția și promovarea drepturilor persoanelor cu handicap prin acordarea indemnizației lunare.
           c) Informaţii privind numărul de asistenţi personali instruiţi:

Instruirea asistenților personali al persoanelor cu handicap grav s-a efectuat cu ocazia încadrării lor în muncă pentru un număr de 61 angajați. În semestrul I / 2017 din lipsă de fonduri alocate nu au putut fi organizate sesiuni de instruire specifică cu formatori acreditați, însă asistenții personali au beneficiat de servicii de informare și consiliere din partea personalului Biroului public de asistență socială privind drepturile și obligațiile asumate prin contract referitoare la îngrijirea bolnavului și în conformitate cu nevoile identificate.

d) Numărul de controale efectuate si problemele sesizate :

Pe baza raportărilor semestriale întocmite de asistenții personali al persoanelor cu handicap grav în total 61, și totodată, efectuând controale la domiciliul a celor 61 persoane cu handicap, am constatat următoarele: 
       - persoanelor cu handicap le sunt prestate toate activitățile de îngrijire și serviciile prevăzute în contractul individual de muncă, în fișa postului și în planul de recuperare pentru copilul cu handicap grav, respectiv în planul individual de servicii al persoanei adulte cu handicap grav;
          - sunt tratați cu respect, bună- credință și înțelegere.

Pe baza declarațiilor întocmite pe propria răspundere a reprezentanților legali al persoanelor cu handicap grav, precum și în cazul persoanelor cu handicap grav în cauză, care au optat pentru acordarea indemnizației lunare, în număr total de 175 persoane, se constată că acestora îi sunt asigurate îngrijirile necesare, indemnizațiile lunare acordate sunt utilizate conform scopului, pentru îngrijirea și tratamentul bolnavilor. Cu ocazia controalelor efectuate pe teren am constatat că greutăţile cele mai mari şi numeroase sunt legate de cazurile persoanelor imobilizate la pat, şi de cele create de bolnavii psihici, aceștia necesitând îngrijire și supraveghere permanentă . 

Documentele justificative se regăsesc în dosarele personale ale persoanelor cu handicap pentru care se asigură drepturile cuvenite în condițiile Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare.

Menționăm de asemenea că față de numărul de 530 de anchete sociale întocmite de Biroul public de asistență socială în cursul anului 2016 în vederea solicitării încadrării în grad de handicap a persoanelor bolnave, în semestrul I/ 2017 au fost întocmite 352 anchete sociale pentru încadrarea în grad de handicap a persoanelor bolnave, din care 42 anchete sociale au fost întocmite pentru minori.

În activitatea noastră am încercat să consiliem familia persoanei bolnave, asistentul personal cu privire la drepturile și obligațiile ce decurg în urma încheierii contractului de muncă, la necesitatea respectării programului individual de reabilitare și integrare socială de către persoana cu handicap și la posibilitatea de a apela la servicii sociale specializate cum ar fi serviciile sociale și socio- medicale asigurate de Primăria municipiului Miercurea-Ciuc, servicii externalizate pe bază de contract încheiat cu furnizor după cum urmează:
1. Servicii de asistență la domiciliu – servicii socio-medicale și de îngrijire la domiciliu: - furnizate de Asociația Caritas Alba Iulia – Asistență Medicală și Socială, care includ:
a) îngrijire medicală la domiciliu
b) îngrijire de bază la domiciliu
c) servicii comunitare  
2. Servicii de centre de zi pentru copii și tineri cu handicap - servicii de asistență socială prestate de centre de zi: - furnizate de Asociația Caritas Alba Iulia – Asistență Socială, care includ: 
a) activități de recuperare și reabilitare personală;
b) recuperare în centrul de zi pentru persoane cu handicap. 
3. Servicii de centre de zi – servicii socio-medicale prestate de centre de zi: -  furnizate de Asociația Caritas Alba Iulia – Asistență Medicală și Socială, care includ: 
1) kinaesthetics- dezvoltarea competențelor; Activități de recuperare/reabilitare în grup; Activități de integrare/reintegrare socială;
2) servicii de consiliere psihosocială și suportivă pentru persoane cu adicții și aparținătorii lor;
3) servicii de asistență socială pentru familii aflate în situații de criză, programe tematice de sensibilizare şi educare psihosocială, educaţie parentală.
       Alte forme de sprijin acordate de către autorități persoanelor cu dizabilități și familiilor acestora pentru depășirea unor situații de risc social, sunt prezentate sintetic în tabelul de mai jos:
	Nr.crt.
	                                  Servicii suport oferite
	       Beneficiari sem. I 2017

	1
	Anchete sociale pentru scutire de la plata rovinietei
	                          41

	2
	Anchete sociale pentru (re)încadrare în grad de handicap
	                        352

	3
	Anchete sociale pentru obținerea certificatului de orientare școlară/profesională  (CES)
	                          20

	4
	Anchete sociale de reevaluare pentru persoane instituționalizate/evaluare în vederea instituționalizării
	                          28

	5
	Servicii recuperare/reabilitare și suport în cadrul Centrului de zi 
	                          46

	6
	Suport financiar de urgență pentru acoperirea parțială a costurilor unor investigații medicale de specialitate/tratamente
	                           5

	7
	Servicii informare/consiliere (medie zilnică) în cadrul programului de relații cu publicul
	                          35

	8
	Transport urban gratuit (nr. mediu)
	                    89 pers./ 4806 lei lunar


             În cursul anului 2017 s-a reușit achitarea integrală a facturilor emise de operatorul local de transport urban SC Csiki Trans SRL  în suma totală de 24948 lei.
             Concluzionând, apreciem că în semestrul I 2017, serviciile sociale asigurate persoanelor cu handicap grav prin intermediul Biroului public de asistență socială al Primăriei Municipilului Miercurea-Ciuc au corespuns standardelor de calitate în domeniu, nefiind înregistrate cazuri de neglijare/abuz al persoanelor
	        

                 Preşedintele şedinţei
                    ORBÁN ZSOLT
	 

Contrasemnează pentru legalitate – Secretarul  municipiului
 WOHLFART RUDOLF






































